(૩) દ્રોણ-દ્રુપદ ભલે સહાધ્યાયી હતા. ભણતા ત્યારે કૃષ્ણ-સુદામાની જેમ રહેતા હતા. આશ્રમમાં તો રાય-રંકના ભેદ જ ન હોય, પણ દ્રોણ જ્યારે પાંચાળ ગયા ત્યારે ભૂલી ગયા કે બાળગોઠિયો દ્રુપદ હવે રાજવી બની ગયો છે. દ્રોણને સમાન આસન ન મળ્યું તેથી તેમનો અહં ઘવાયો. ચડભડ થઈ. છંછેડાયા. મૈત્રી વૈરાગ્નિમાં પરિણમી. ભડભડતા ક્રોધે સંકલ્પ કર્યો કે દ્રુપદને હરાવીને જ જંપીશ. બ્રાહ્મણત્વ વીસરાયું. અધઃપતનનો આરંભ થયો. પગ પછાડતા ત્યાંથી નીકળી ગયા.